b'\n_START_ARTICLE_\nEgipto civilinis kodeksas\n_START_PARAGRAPH_\nEgipto civilinis kodeksas\xc2\xa0\xe2\x80\x93 kodifikuotas Egipto \xc4\xafstatymas, pagrindinis privatin\xc4\x97s teis\xc4\x97s \xc5\xa1altinis; civilinis kodeksas.\n_START_SECTION_\nIstorija\n_START_PARAGRAPH_\n1949 m. sudarytas i\xc5\xa1 1 149 straipsni\xc5\xb3. Autorius\xc2\xa0\xe2\x80\x93 teisininkas Abdel-Razzak Al-Sanhuri, kuriam pad\xc4\x97jo Lille universiteto dekanas Edouard Lambert. Tik\xc4\x97tinai d\xc4\x97l Lamberto \xc4\xaftakos Kodeks\xc4\x85 paveik\xc4\x97 Pranc\xc5\xabzijos civilinis kodeksas. Pagrindinis d\xc4\x97mesys\xc2\xa0\xe2\x80\x93 verslui ir komercijai. N\xc4\x97ra nuostat\xc5\xb3 d\xc4\x97l \xc5\xa1eimos santyki\xc5\xb3, kuriuos paprastai reguliuoja \xc5\xa0arija. Sanhuri s\xc4\x85moningai nuo\xc5\xa1alyje paliko \xc5\xa1eimos teis\xc4\x99._NEWLINE_Egipto civilinis kodeksas pasitarnavo kaip teis\xc4\x97s \xc5\xa1altinis daugelio kit\xc5\xb3 Artim\xc5\xb3j\xc5\xb3 Ryt\xc5\xb3 valstyb\xc4\x97se, \xc4\xafskaitant tokias kaip Libija, Jordanija bei Irakas (visose trijose projektus pareng\xc4\x97 Al Sanhuri ir vietini\xc5\xb3 teisinink\xc5\xb3 darbo grup\xc4\x97 pagal jo rekomendacijas), Bahreinas (2001 m.), taip pat Kataras (1971 m.) Kuveito komercinis kodeksas (pareng\xc4\x97 El-Sanhuri). Sudano parengtas 1970\xc2\xa0m. Civilinis kodeksas buvo didele dalimi nukopijuotas i\xc5\xa1 Egipto civilinio kodekso su ne\xc5\xbeymiais pakeitimais. \xc5\xa0iandien vis\xc5\xb3 arab\xc5\xb3 valstybi\xc5\xb3, turin\xc4\x8di\xc5\xb3 modernius Civilinius kodeksus (i\xc5\xa1imtis\xc2\xa0\xe2\x80\x93 Saudo Arabija ir Omanas), civilin\xc4\x97 teis\xc4\x97 visi\xc5\xa1kai (arba i\xc5\xa1 dalies) paremta Egipto civiliniu kodeksu.'